
22-TA-2938: Cits plānošanas dokumenta (grozījumu) projekts (Groza ar plānošanas dokumentu)
Grozījumi Ministru kabineta 2019. gada 6. marta rīkojumā Nr. 106 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 46.0. versija)"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (FM - 21.10.2022.)
1. Lūdzam precizēt anotācijas 3.sadaļas 6.punktā 2020.gadam norādīto kopējo faktiski investēto finansējumu, ņemot vērā, ka, matemātiski saskaitot ERAF un valsts budžeta finansējumu, tas veidojas 428 227 euro nevis 428 229 euro.
 
Piedāvātā redakcija
-
	Ņemts vērā
Precizēts anotācijas 3.sadaļas 6.punktā 2020.gadam un 2021.gadam norādītais kopējais faktiski investētais finansējums un ERAF daļas finansējums.
	3. Tiesību akta projekta ietekme uz valsts budžetu un pašvaldību budžetiem

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (FM - 21.10.2022.)
Lūdzam papildināt anotācijas 3.sadaļas 6.punktu, norādot, ka pēc MK rīkojuma projekta spēkā stāšanās par projektam nepieciešamo valsts budžeta finansējumu 2023.gadam Labklājības ministrija normatīvajos aktos noteiktajā kārtībā iesniegs Finanšu ministrijā priekšlikumu valsts pamatbudžeta maksimāli pieļaujamo izdevumu apjoma 2023. – 2025.gadam precizēšanai.
 
Piedāvātā redakcija
-
	Ņemts vērā
Papildināts anotācijas 3.sadaļas 6.punkts ar norādi.
	3. Tiesību akta projekta ietekme uz valsts budžetu un pašvaldību budžetiem

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums (FM - 21.10.2022.)
Anotācijas 1.3.sadaļas apakšsadaļā “Risinājuma apraksts” norādīts, ka projektam tiek pagarināts termiņš par 13.mēnešiem, t.i. līdz 2023.gada 6.decembrim, un anotācijas 6.punktā norādīts, ka, lai nodrošinātu ilgtspēju projekta ietvaros izstrādātiem ieviestiem IKT risinājumiem, līdz ar sistēmas ieviešanu produkcijā, tas ir 2023.gadā, ir nepieciešams papildu finansējums sistēmas uzturēšanai. Savukārt, rīkojuma projekta 2.punkts paredz projekta rezultātu uzturēšanas izmaksas sākot ar 2023.gadu ne vairāk kā 110 000 euro apmērā. Ņemot vērā minēto, nav saprotams, kāpēc 2023.gadam (par nepilnu mēnesi) projekta rezultātu uzturēšanas izmaksu apmērs plānotas vienā līmenī ar turpmākajiem gadiem, atbilstoši precizējams rīkojuma projekta 2.punkts un anotācija.
 
Piedāvātā redakcija
-
	Ņemts vērā
Precizēts apraksts par informācijas sistēmas funkcionalitātes ieviešanas laiku, attiecīgi precizējot nepieciešamo finansējumu 2023.gadā.
	3. Tiesību akta projekta ietekme uz valsts budžetu un pašvaldību budžetiem

	4.
	Plānošanas dokumenta konsolidētā versija
Projekta apraksts (kopsavilkums) 
	Priekšlikums (FM - 21.10.2022.)
Lūdzam projekta apraksta (kopsavilkuma) projekta sadaļas "Darbības projekta mērķu sasniegšanai:" 8. punktā norādīt pilnu Pilsonības un migrācijas lietu pārvaldes nosaukumu, ņemot vērā, ka saīsinājums "PMLP" nav atrunāts.
Piedāvātā redakcija
-
	Ņemts vērā
Precizēts projekta apraksts (kopsavilkums).
	-

	5.
	Plānošanas dokumenta konsolidētā versija
Projekta apraksts (kopsavilkums) 
	Priekšlikums (FM - 21.10.2022.)
Lūdzam precizēt projekta apraksta (kopsavilkuma) projektu, aizstājot vārdu "realizēt" (attiecīgā locījumā) ar vārdu "īstenot" (attiecīgā locījumā) atbilstoši pieņemtajai (tostarp normatīvajos aktos, piemēram, Eiropas Savienības struktūrfondu un Kohēzijas fonda 2014.—2020. gada plānošanas perioda vadības likumā, lietotajai) terminoloģijai par Eiropas Savienības fondu projektu īstenošanu.
Piedāvātā redakcija
-
	Ņemts vērā
Precizēts projekta apraksts (kopsavilkums).
	-

	6.
	Plānošanas dokumenta konsolidētā versija
Projekta apraksts (kopsavilkums) 
	Priekšlikums (FM - 21.10.2022.)
Lūdzam precizēt projekta apraksta (kopsavilkuma) projekta sadaļu "Būtiskākie projekta realizācijas sociālekonomiskie ieguvumi ir šādi:", aizstājot vārdus "valsts likumdošanas aktos" ar vārdiem "valsts tiesību aktos" atbilstoši juridiskajai terminoloģijai.
Piedāvātā redakcija
-
	Ņemts vērā
Precizēts projekta apraksts (kopsavilkums).
	-

	7.
	Plānošanas dokumenta konsolidētā versija
Projekta apraksts (kopsavilkums) 
	Priekšlikums (VARAM - 21.10.2022.)
Pēc grozījumu Ministru kabineta 2019. gada 6. marta rīkojumā Nr. 106 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 46.0. versija)" apstiprināšanas aicinām iesniegt VARAM saskaņošanai projekta "Invaliditātes ekspertīzes pakalpojumu kvalitātes uzlabošana" detalizēto aprakstu, lai nodrošinātu detalizētā projekta apraksta kopsavilkuma tehnisku salāgojamību. 
Piedāvātā redakcija
-
	Ņemts vērā
Ietverta VARAM saskaņotā kopsavilkuma redakcija.
	-

	8.
	Anotācija (ex-ante)
1.1. Pamatojums 
	Priekšlikums (FM - 21.10.2022.)
Lūdzam precizēt rīkojuma projekta anotācijas 1.1. sadaļas apakšsadaļu "Apraksts", korekti atsaucoties uz Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai") un precīzi norādot attiecīgo deklarācijas sadaļu un rīcības jomu, dotā uzdevuma un pasākuma numuru.
Piedāvātā redakcija
-
	Ņemts vērā
Precizēta anotācijas 1.1.sadaļa.
	1.1. Pamatojums

	9.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 21.10.2022.)
Vēršam uzmanību, ka Ministru kabineta 2019. gada 6. marta rīkojumā Nr. 106 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 46.0. versija)" nav norādīts projekta īstenošanas laiks un konkrēts termiņš. Ievērojot minēto, lūdzam papildināt rīkojuma projekta anotācijas 1.3. sadaļas apakšsadaļu "Pašreizējā situācija", ņemot vērā, ka projekta īstenošanas ilgums un termiņš norādīts vienošanās par projekta īstenošanu.
Piedāvātā redakcija
-
	Ņemts vērā
Precizēta anotācijas 1.3.sadaļa.
	1.3. Pašreizējā situācija, problēmas un risinājumi

	10.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 21.10.2022.)
Lūdzam precizēt rīkojuma projekta anotācijas 1.3. sadaļas apakšsadaļu "Risinājuma apraksts", ņemot vērā, ka grozījumi veicami projektā, nevis projekta iesniegumā. Vēršam uzmanību, ka saskaņā ar Eiropas Savienības struktūrfondu un Kohēzijas fonda 2014.—2020. gada plānošanas perioda vadības likuma 1. panta 7. punktu projekts ir projekta iesniegums, kas atbilst projektu iesniegumu vērtēšanas kritērijiem un ko apstiprinājusi sadarbības iestāde. 
Piedāvātā redakcija
-
	Ņemts vērā
Precizēta anotācijas 1.3. sadaļa.
	1.3. Pašreizējā situācija, problēmas un risinājumi

	11.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt 
	Priekšlikums (FM - 21.10.2022.)
Lūdzam papildināt rīkojuma projekta anotācijas 2.1. sadaļas apakšsadaļu "Juridiskās personas" un atbilstošo apakšsadaļu "Ietekmes apraksts", ņemot vērā, ka rīkojuma projekts radīs ietekmi uz Veselības un darbspēju ekspertīzes ārstu valsts komisiju un Centrālo finanšu un līgumu aģentūru, jo Veselības un darbspēju ekspertīzes ārstu valsts komisijai būs jāsagatavo un jāiesniedz Centrālajā finanšu un līgumu aģentūrā attiecīgus grozījumus projektā, lai varētu tikt sagatavoti grozījumi vienošanās par projekta īstenošanu.
Piedāvātā redakcija
-
	Ņemts vērā
Papildināta anotācijas 2.1.sadaļa.
	2.1. Sabiedrības grupas, kuras tiesiskais regulējums ietekmē, vai varētu ietekmēt

	12.
	Anotācija (ex-ante)
8.1.2. uz valsts un pašvaldību informācijas un komunikācijas tehnoloģiju attīstību 
	Priekšlikums (FM - 21.10.2022.)
Lūdzam izvērtēt un nepieciešamības gadījumā aizpildīt rīkojuma projekta anotācijas 8.1.2. sadaļu “Projekta tiesiskā regulējuma ietekme uz valsts un pašvaldību informācijas un komunikācijas tehnoloģiju attīstību”.
Piedāvātā redakcija
-
	Ņemts vērā
Papildināta anotācija.
	8.1.2. uz valsts un pašvaldību informācijas un komunikācijas tehnoloģiju attīstību

	13.
	Anotācija (ex-ante)
8.1.13. uz datu aizsardzību 
	Priekšlikums (FM - 21.10.2022.)
Lūdzam izvērtēt un nepieciešamības gadījumā aizpildīt rīkojuma projekta anotācijas 8.1.13. sadaļu “Projekta tiesiskā regulējuma ietekme uz datu aizsardzību”.
Piedāvātā redakcija
-
	Ņemts vērā
Papildināta anotācija.
	8.1.13. uz datu aizsardzību

	14.
	Anotācija (ex-ante)
8.1.1. uz publisku pakalpojumu attīstību 
	Priekšlikums (VARAM - 21.10.2022.)
Aicinām norādīt "Jā" un sniegt skaidrojumu par pakalpojumiem, kas papildinātajā projekta "Invaliditātes ekspertīzes pakalpojumu kvalitātes uzlabošana" tvērumā tiek pilnveidoti. 
Piedāvātā redakcija
-
	Ņemts vērā
Papildināta 8.1.1. apakšsadaļa.
	8.1.1. uz publisku pakalpojumu attīstību

	15.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (VARAM - 21.10.2022.)
Ņemot vērā, ka informatīvā ziņojuma “Par darbības programmas  “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” projektu īstenošanu un pieejamā finansējuma mērķtiecīgu izmantošanu” (MK 2022.gada 21.jūnija sēdes protokola Nr.33 81.§)  pielikumā ir norādīta nepieciešamība projektu "Invaliditātes ekspertīzes pakalpojumu kvalitātes uzlabošana” (turmāk - Projekts) pagarināt līdz 2023.gada 15.decembrim, lūdzam pievienot piezīmi par to un norādi, ka 6.decembris kā projekta īstenošanas noslēguma termiņš ir izvēlēts, balstoties uz pilnu mēnešu uzskaiti. 
Piedāvātā redakcija
-
	Ņemts vērā
Papildināts ar piezīmi.
	1.3. Pašreizējā situācija, problēmas un risinājumi

	16.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 21.10.2022.)
Lūdzam precizēt anotācijā norādīto Eiropas Reģionālās attīstības fonda līdzfinansētā projekta “Invaliditātes ekspertīzes pakalpojumu kvalitātes uzlabošana” numuru (Nr. 2.2.1.1/19/I/004), ņemot vērā, ka dažviet tas norādīts nekorekti.
Piedāvātā redakcija
-
	Ņemts vērā
Veikti precizējumi.
	1.3. Pašreizējā situācija, problēmas un risinājumi

	17.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 21.10.2022.)
Aicinām anotācijas 1.3. sadaļas “Pašreizējā situācija, problēmas un risinājumi” risinājuma aprakstu papildināt ar informāciju, ka rīkojuma projekts paredz veikt grozījumus MK rīkojumā Nr.106 arī attiecībā uz projekta rezultātu uzturēšanas uzsākšanas laiku, t.i., no 2023.gada.
Piedāvātā redakcija
-
	Ņemts vērā
Minētā informācija norādīta anotācijas 1.3.sadaļā.
	1.3. Pašreizējā situācija, problēmas un risinājumi

	18.
	MK sēdes protokollēmuma projekts
-
	Priekšlikums (FM - 21.10.2022.)
Lūdzam pārliecināties par Ministru kabineta sēdes protokollēmuma projekta nosaukuma ievadi un nepieciešamības gadījumā nosaukumu norādīt.
Piedāvātā redakcija
-
	Ņemts vērā
Pievienots nosaukums.
	 Par grozījumiem Ministru kabineta 2019. gada 6. marta rīkojumā Nr. 106 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 46.0. versija)"



